
Intern utlysing av strategiske forskingsmidlar i PERSONFORSK i Helse Førde
Korttidsstipend for 2027 innan den tematiske forskingssatsinga Persontilpassa helsetenester (PERSONFORSK)

[image: Eit bilete som inneheld tekst, skjermbilete

Innhald som er generert av kunstig intelligens, kan vere feil.]









Tematiske forskingssatsingar er eit av tiltaka i Helse Førde sin forskings- og innovasjonsstrategi. Tilsette med ulik profesjonsbakgrunn og i alle klinikkane kan søkje på korttidsstipenda. Midlane skal nyttast i 2027. 

Søknadsfrist: 15.okt 2026 kl. 12.00.

Det er med dette lyst ut korttidsstipend på inntil 3 månader for å stimulere til forsking innan den tematiske satsinga for Persontilpassa helsetenester. Stipendet kan takast ut over lengre tid i løpet av 2027. Satsinga er organisert i «Forskingsgruppe for persontilpassa helsetenester (PERSONFORSK)». Midlane er eit viktig verkemiddel for å byggje og utvikle forskingsmiljø- og område, knyte til seg nye forskarar og forskarrekruttar, og auke vitskapleg publisering og ekstern finansiering. 
Den tematiske satsinga Persontilpassa helsetenester viser til definerte strategiske fokus: 
· Persontilpassa behandling gjennom eit sterkt fokus på relasjonen mellom pasient og helsepersonell. 
· Kontinuerlig bruk av riktige persontilpassa data og informasjon i klinikk, gjennom forskingsdrive innovativ teknologi, og gjenbruk av desse data i forsking. 
· Sterk fagleg forankra medverknad frå pasienten gjennom behandlings- og forskingsløpet. 
Konkretisering av forskingssatsinga, døme på prosjekt som inngår i satsinga og medlemmar av gruppa i dag finn du her. PERSONFORSK har også eiga profil på LinkedIn. 
Kvalifikasjonar for søkjar 
Søkjar skal ha utdanning på master- eller hovudfagsnivå primært innan medisin eller helsefag. Personar med annan relevant fagbakgrunn kan også søkje.  
Område og bruk av korttidsstipendet 
Stipendet skal vere knytt til pågåande prosjekt, infrastruktur og/eller tema knytt til satsinga, og vere innanfor dei overordna måla i forskings- og innovasjonsstrategien i Helse Førde. Det kan også vere aktuelt at andre prosjekt kan inkluderast.
Konkret kan stipendet nyttast til
· Planlegge/utvikle eller vidareutvikle eit Ph.d.- eller postdoc-prosjekt og skrive søknad om finansiering/stipend frå Helse Vest og eventuelt andre eksterne finansieringskjelder. Endeleg prosjektplan skal utarbeidast i samråd med leiinga for PERSONFORSK og rettleiar/rettleiarar. Det vert stilt krav om lokal (med-) rettleiar.  
· Skrive ein vitskapleg artikkel  
· Sluttføring av prosjekt 
 
Midlane skal nyttast til frikjøp frå stilling i Helse Førde. Stipendet dekkjer basisløn inkudere sosiale kostnadar, avgrensa oppad til Helse Vest sine satsar for PhD- eller postdoc-stipend. Midlane er ikkje fullfinansiering av prosjekt, men skal bidra til å utvikle forsking av høg kvalitet og relevans.
Ta kontakt for dialog om søknad
Søkjarar vert bedne om å ta kontakt for dialog om søknaden er innanfor det tematiske området i satsinga:
· Forskingsgruppeleiar og professor Christian Moltu christian.moltu@helse-forde.no, telefon 922 69 691. 
· Professor Eli Natvik, eli.natvik@hvl.no, telefon 907 34 031. 
· Professor John Roger Andersen john.roger.andersen@helse-forde.no, telefon 482 78 186  
Søknaden må omfatte
· Utfylt søknadsskjema for året du søkjer midlar for. Alle punkt i søknadsskjemaet skal fyllast ut og obligatorisk vedlegg må følgje søknadsskjema. 
· Alt etter kor langt prosjektet er kome: prosjektskisse eller -beskriving på inntil 10 sider inkludert litteraturliste.   
· CV og publikasjonsliste til søkjar. 
· Vitnemål frå den høgaste akademiske grad ein har.  
· Søkjarar med masterutdanning som høgste utdanning skal legge ved masteroppgåva eller lenke til denne i offentleg arkiv. 
Forankring og nytteverdi for avdelinga
Søknaden må vere dokumentert forankra hjå søkjars avdelingssjef og  klinikkdirektør, og det skal beskrivast nytteverdi for avdelinga.
Innsending av søknad 
Ferdig utfylt søknad med søknadsskjema og obligatoriske vedlegg sendast samla som ei pdf-fil til soknad@helse-forde.no. Merk e-posten med «Søknad strategiske forskingsmidlar».
Søkjar får svar på mottatt søknad per e-post etter innsending. 
Vurderingskriterium 
Vurderingskriterium som gjeld alle søknadar
Kvalitet  
· Fagleg nyhendeverdi og originalitet
· Metode/forskingsdesign 
· Forskingsmiljø/nettverk 
· Prosjektet skal vere gjennomførbart i høve til tidsramme og andre ressursar 
 
Relevans 
· Relevans i høve til å få gode helsetenester 
· Relevans i høve til mål og fokus for satsinga og forskings- og innovasjonsstrategien i Helse Førde
· Søknadar som omhandlar tid til å utvikle Ph.d.- eller post.doc- prosjekt må ha eit tema som er relevant for finansiering frå Helse Vest sine forskingsmidlar. 

Korttidsstipend knytt til Ph.d.- eller postdoc-prosjekt
Ved vurdering av desse vert det lagt stor vekt på søkjarens potensiale for forsking slik det går fram av prosjektskisse/prosjektplan, eksamensresultat og eventuelle tidlegare forskings- eller utviklingsarbeid. Vidare er føresetnader for å bidra i ei langsiktig strategisk forskingssatsing i Helse Førde sentralt. 

Handsaming av og svar på søknaden
1. Arbeidsutvalet for PERSONFORSK går gjennom søknadane og ser til at dei fyller  formalkrava som ligg i utlysinga og vurderer om dei er relevante for den tematiske satsinga. 
2. Ein ekstern vurderingskomité vurderer relevante søknadar.
3. Administrerande direktør gjer vedtak om tildeling.
4. Alle søkjarar får svar via e-post i løpet av april.
5. Tildelingsbrev vert sendt via Digipost.
6. Om søknadar ikkje vert vurderte som relevante for satsinga, vil søkjar få tilbakemelding om dette utan ugrunna opphald. 

Søknadar utan utfylt søknadsskjema og dokumenta omtalt i punktet «Søknaden må omfatte» vert ikkje vurderte. 

Om du får melding om at søknaden din ikkje vert vurdert som relevant for satsinga,  er du velkommen til å ta kontakt med Seksjon for forsking og innovasjon for rådgjeving om andre aktuelle finansieringskjelder, utvikling av prosjektet med meir.     
Spørsmål?
	Ta kontakt med rådgjevar Anna Julie Kjøl Høyvik: anna.julie.kjol.hoyvik@helse-forde.no/ 98 86 70 80.
Ta også kontakt om du treng hjelp til samanslåing av søknadsdokument til ei PDF-fil.

